Астана қаласының білім беру қызметкерлері кәсіподағының Төралқа отырысында бекітілген Қаулы № 1, 7 т. «26» ақпан 2020 ж.

**«Астана қаласы білім беру қызметкерлерінің кәсіподағы» ҚБ кәсіподақ мүшелеріне қайырымдылық көмек көрсету туралы ЕРЕЖЕ**

**1. Жалпы ережелер**

1. Осы Ереже «Астана қаласы білім беру қызметкерлерінің кәсіподағы» ҚБ (әрі қарай – Кәсіподақ) кәсіподақ мүшелеріне қайырымдылық көмек көрсету тәртібі мен шартын белгілейді.

2. Кәсіподақ мүшелеріне қайырымдылық көмек Кәсіподақ мүшелерін әлеуметтік қорғау, сондай-ақ кәсіподақ мүшелігіне ынталандыру мақсатында жүзеге асырылады.

3. Қайырымдылық көмек тікелей Кәсіподақ мүшелеріне ай сайынғы мүшелік кәсіподақ жарналарынан құралған ақшалай қаражаттардан көрсетіледі.

4. Қайырымдылық көмек көрсету Кәсіподақ Төралқасымен бекітілген жыл сайынғы кірістер мен шығыстар сметасына сәйкес жасалады.

5. Осы Ережедегі қайырымдылық көмекті Кәсіподақ мүшесінің ауыр материалдық жағдайы кезінде, жарғылық қызметті қолдау мақсатында Кәсіподақпен өтеусіз негізде берілетін біржолғы ақшалай төлем ретінде түсінген жөн.

2. Қайырымдылық көмек көрсету тәртібі мен шарты

6. Қайырымдылық көмек Кәсіподақтың мұқтаж мүшесіне, егер ол кемінде бір жыл Кәсіподақ мүшелігінде болып, ай сайынғы мүшелік кәсіподақ жарналарын үнемі аударса, осы Ережемен айқындалған барлық қажетті құжаттарды ұсынған жағдайда көрсетіледі.

7. Қайырымдылық көмек Кәсіподақ мүшесіне негізгі жұмыс орны бойынша, жылына бір рет көрсетіледі.

Кәсіподақ мүшесіне қайырымдылық көмек көрсетуге бірнеше (түрлі) негіздемелер бойынша жол беріледі.

8. Жақын туысы қайтыс болған жағдайда қайырымдылық көмек Кәсіподақ мүшесінің біреуіне беріледі.

9. Кәсіподақ мүшесіне қайырымдылық көмек көрсету Кәсіподақ мүшесінің (№ 2 қосымша), жақын туысының (№ 3 қосымша) арызы негізінде бастауыш кәсіподақ ұйымының төрағасынан Кәсіподаққа берілген өтінішке (№ 1 қосымша) сәйкес жүргізіледі.

Осы Ереженің № 1 және № 2 Қосымшаларының бекітілген нысандарына сәйкес келмейтін қайырымдылық көмек көрсету туралы өтініштер мен арыздар қаралмайды.

10. Қайырымдылық көмек төмендегі жағдайларда көрсетіледі:

- Кәсіподақ мүшесі қайтыс болғанда (жақын туысының біріне);

- Кәсіподақ мүшесінің жақын туысы қайтыс болғанда (жолдасы, зайыбы, ата-анасы, балалары);

- Кәсіподақ мүшесінің және жақын туысының (жолдасы, зайыбы, балалары) ұзақтығы кемінде бір ай үздіксіз науқастануы және ұзақ емделуі кезінде.

11. Қайырымдылық көмек туралы өтініш оны көрсетуге негіз болатын жағдайдан кейін:

- уақытша еңбекке жарамсыздық қағазы жабылып, медициналық мекемеден көшірме алған кезден бастап 2 айдан;

- жақын туысының қайтыс болған күнінен бастап 3 айдан кешіктірілмей түсуі тиіс.

3. Қайырымдылық көмек көрсету мөлшері

12. Қайырымдылық көмек төлемі өтініш қабылданып, қаралғаннан кейін, Кәсіподақтың қаражатынан қолма-қол ақшамен немесе Кәсіподақ мүшесінің немесе Кәсіподақ мүшесінің жақын туысының банк картасына ақша қаражатын аудару жолымен он жұмыс күні ішінде жүргізіледі.

13. Қайырымдылық көмек мөлшері:

- жақын туысы қайтыс болғанда (жолдасы, зайыбы, ата-анасы, балалары) – 40000 (қырық мың) теңге;

- науқастануы және ұзақ емделу кезінде – 50000 (елу мың) теңге;

14. Ақшалай қаражат Кәсіподақ мүшесіне немесе бастауыш кәсіподақ ұйымының төрағасына төмендегі құжаттар ұсынылғанда беріледі:

- бастауыш кәсіподақ ұйымының төрағасынан өтініш;

- Кәсіподақ мүшесінен қайырымдылық көмек көрсету туралы арыз;

- Кәсіподақ мүшесінің жеке куәлігінің көшірмесі;

- кәсіподақ билетінің көшірмесі;

- қайтыс болуы туралы куәлік көшірмесі (тіркеу нөмірін міндетті түрде көрсету);

- туыстығын растайтын құжаттар көшірмесі (неке қию туралы, туу туралы куәліктер);

- уақытша жұмысқа жарамсыздық туралы қағаз көшірмесі;

- медициналық мекемеден көшірме.

- Кәсіподақ мүшесінің немесе кәсіподақ мүшесінің жақын туысының банктік деректемелері және 20 саннан тұратын банк картасының шоты.

15. Қазақстан Респбликасының «Салық және бюджетке төленетін басқа да міндетті төлемдер туралы» Кодексіне сәйкес (Салық кодексі), салық төлейтін жеке тұлғаның кірісінен республикалық бюджет туралы заңмен белгіленген және тиісті қаржы жылының 1 қаңтарына қолданыста болатын айлық есептік көрсеткіштің 94 еселенген мөлшері шегінде, күнтізбелік жыл ішінде салық агентімен жүргізілген төлемнің әрбір түрі бойынша төлем ретінде:

- жеке тұлғаның медициналық қызметтерге (косметологиялықтан басқа) шығындарын жабу үшін – жеке тұлға медициналық қызметтерді (косметологиялықтан басқа) алуды және оны төлеуге нақты шығындарды, немесе науқастану жағдайына ерікті сақтандыру шарттары бойынша қызметкердің пайдасына сақтандыру сыйақыларын төлеуге жұмыс берушінің шығындарын растайтын құжаттар ұсынған кезде – науқастану жағдайына ерікті сақтандыру шартының және науқастану жағдайына ерікті сақтандыру шарты бойынша сақтандыру сыйақыларының төлемін растайтын құжаттың болуы кезінде;

- жерлеуге – өлім туралы анықтаманың немесе өлім туралы куәлік болған жағдайда кіріс шығарылады.

4. Қорытынды ережелер

16. Қайырымдылық көмек көрсетуді бақылау Кәсіподақпен жүзеге асырылады. Қайырымдылық көмекті төлеу бастауыш кәсіподақ ұйымының қаражаты есебінен жүзеге асырылуы мүмкін.

17. Қайырымдылық көмек көрсетуге негіз болып табылатын құжаттар белгіленген тәртіп бойынша Кәсіподақта сақталады.

18. Кәсіподақ мүшелеріне қайырымдылық көмек көрсету туралы есеп жыл сайын Кәсіподақ Төралқасының мәжілісінде тыңдалады.

\*\*\*

***№ 1 қосымша***

**«Астана қаласы білім беру қызметкерлерінің кәсіподағы» ҚБ төрағасы Б. Ә. Әлиевке**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(білім беру ұйымының атауы)

**бастауыш кәсіподақ ұйымының төрағасы**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Т.А.Ә.)

**Өтініш**

Сізден Кәсіподақ мүшесі \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (лауазымы, Т.А.Ә.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_байланысты

(Ереженің 10-т.сәйкес негіздеме көрсету)

қайырымдылық көмек көрсетуіңізді сұраймын.

Негіздеме: Кәсіподақ мүшесінің арызы.

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ «\_\_\_» \_\_\_\_\_\_\_\_\_ 20\_\_\_ж.

 (Т.А.Ә.) (қолы)

М.О.

***№ 2 қосымша***

**Астана қаласы білім беру қызметкерлерінің бастауыш кәсіподақ ұйымының төрағасына**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(білім беру ұйымының атауы)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 (Т.А.Ә.)

**Кәсіподақ мүшесінен**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(лауазымы)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Т.А.Ә.)

**Арыз**

Сізден\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ереженің 10 т.сәйкес негіздеме көрсету)

байланысты қайырымдылық көмек көрсетуіңізді сұраймын.

*Қосымша (Ереженің 14 т.сәйкес):*

*- жеке куәлік көшірмесі;*

*- кәсіподақ билетінің көшірмесі;*

*- - Кәсіподақ мүшесінің немесе кәсіподақ мүшесінің жақын туысының банктік деректемелері және 20 саннан тұратын банк картасының шоты.;*

*- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;*

*- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.*

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ «\_\_\_» \_\_\_\_\_\_\_\_\_ 20\_\_\_ж.

 (Т.А.Ә.) (қолы)

***№ 3 қосымша***

**Астана қаласы білім беру қызметкерлерінің бастауыш кәсіподақ ұйымының төрағасына**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(білім беру ұйымының атауы)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 (Т.А.Ә.)

**Кәсіподақ мүшесінен\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,**

 (туыстығы)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(лауазымы)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Кәсіподақ мүшесінің Т.А.Ә.)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(жақын туысының Т.А.Ә.)

**Арыз**

Сізден \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Т.А.Ә.)

қайтыс болуына байланысты қайырымдылық көмек көрсетуіңізді сұраймын,

*Қосымша (Ереженің 14 т.сәйкес):*

*- жеке куәлік көшірмесі;*

*- кәсіподақ билетінің көшірмесі;*

*- - Кәсіподақ мүшесінің немесе кәсіподақ мүшесінің жақын туысының банктік деректемелері және 20 саннан тұратын банк картасының шоты.;*

*- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;*

*- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.*

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ «\_\_\_» \_\_\_\_\_\_\_\_\_ 20\_\_\_ж.

 (Т.А.Ә.) (қолы)